Diari Oficial de la Generalitat Valenciana


Sumari del DOGV 6417, del 15-12-2010 (2010/13156)

Aprovació provisional de la correcció d'errades gràfiques en les normes subsidiàries d'Estivella.
-------------------------------------------------------------------------------------------------

### Dades del document

Número de DOGV
:   6417

Data del DOGV
:   15-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13959


Data del document
:   01-12-2010

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * pla d'urbanisme
    * administració local

Aprovació provisional de la correcció d'errades gràfiques en les normes subsidiàries d'Estivella.
[2010/13909]
Pel Ple de la corporació municipal, en sessió ordinària celebrada el dia 26 de novembre del corrent, es va adoptar, per unanimitat dels assistents, l'acord següent:
«4.1. Proposta de correcció d'errors gràfics en les normes subsidiàries d'Estivella.
Vista la memòria justificativa de la correcció d'errors gràfics, de les normes subsidiàries de planejament d'Estivella (aprovades definitivament per Acord de la Comissió Territorial d'Urbanisme de València de data 18 de juliol de 1996) redactada per l'oficina tècnica municipal, a l'empara de l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú que disposa que "les administracions públiques podran, així mateix, rectificar, en qualsevol moment, d'ofici o a instància dels interessats, els errors materials, de fet o aritmètics existents en els seus actes".
Atés que en la dita memòria queda justificada la conveniència d'aprovar la correcció proposada, amb la qual es pretén únicament modificar la part de la documentació gràfica (nucli de Beselga) de les normes urbanístiques vigents, i l'informe de la qual elaborat per l'arquitecta municipal es reproduïx a continuació:
Introducció
El municipi d'Estivella està actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València, el dia 18 de juliol de 1996.
Després d'esta aprovació i a causa de circumstàncies d'interés general per al municipi, s'han redactat diverses modificacions puntuals a les esmentades normes subsidiàries (NNSS).
Amb el present document es proposa la denominada correcció d'errors N9 01 de les vigents normes subsidiàries pel que fa exclusivament a la correcció del pla aclarint la zonificació en l'àmbit que es delimita.
Àmbit de la correcció d'errors de les normes urbanístiques.
La present correcció d'errors Na 01 afecta únicament el nucli urbà de Beselga, a les illes delimitades entre els carrers: avinguda Barraix, plaça Puntal de Pedro, plaça Ermita i carrer Castell.
Antecedents
La zona de qualificació urbanística del nucli urbà de Beselga és zona ZR3.3. residencial unifamiliar aïllada en nucli de Beselga, l'àmbit de cada zona és el delimitat amb la designació corresponent en els plans de les normes subsidiàries.
Així, en el pla 0-4 nucli de Beselga: zonificació. Nombre de plantes i alineacions i rasants, l'únic àmbit que modifica l'anterior zonificació és el que delimita determinades illes amb la zona de qualificació urbanística: ZR1. Cascos històrics.
Proposta de la correcció
L'àmbit que determina la zona de qualificació urbanística en el pla 0-4 com a ZR1. Cascos històrics té una definició que resta sentit a la voluntat d'integració de totes les parcel·les amb un sentit de vivenda tradicional entre mitgeres que és el que pretén esta zona de qualificació. L'esperit de la norma defén esta voluntat d'integració que vindria determinada per un aclariment dels límits en l'esmentat pla.
La tramitació del present expedient pretén únicament corregir la part de la documentació gràfica de les normes urbanístiques vigents, fixant la delimitació correcta de la zonificació urbanística ZR1. Cascos històrics basada en la coherència edificatòria marcada per les parcel·les existents.
En conseqüència, no es modifica cap paràmetre urbanístic de les actuals normes subsidiàries, i es mantenen inalterades les determinacions relatives a la zonificació, ocupació, nombre de plantes, etc. que regixen per a tota la zona en què es troba inclòs l'àmbit de la present correcció.
Justificació i conveniència de la correcció
Es pretén, per tant, amb la present correcció d'errors de les normes subsidiàries, regularitzar la situació existent d'una part de la trama urbana consolidada en sòl urbà, esmenant un error material propiciat segons pareix per la falta de precisió de la documentació de suport i referència utilitzada en el seu moment per a la redacció i aprovació de les presents normes subsidiàries de planejament, redibuixant els límits que afecten una determinada zonificació atenent la coherència edificatòria que integra les diferents parcel·les de semblants característiques dins d'illes contigües a què la norma ja dotava de la pretesa qualificació.
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.
Des d'esta perspectiva, i entenent el planejament com a instrument al servici de la comunitat a què es destina, es justifica que per mitjà del compliment dels mecanismes reglamentaris previstos en l'ordenament urbanístic, s'adopten mesures com les propostes que donen resposta a la realitat social actual.
Modificació de les normes urbanístiques
La nova delimitació de la zonificació proposada no necessita la regulació expressa de l'articulat corresponent en les actuals normes urbanístiques.
Per consegüent, no es modifica l'articulat de les vigents NNSS.
Documents afectats
La present modificació afecta els següents documents de les vigents NNSS.
a) Memòria
La present memòria queda incorporada com a annex a la memòria de les normes subsidiàries de planejament vigents.
b) Plans
La present modificació afecta els següents plans d'ordenació de les vigents NNSS.
Estat actual:
0-4 Nucli de Beselga: zonificació. Nombre de plantes i alineacions i rasants (estat actual).
S'incorporen com a annex a la documentació gràfica de les normes subsidiàries de planejament vigents, els següents plans en format paper, en grandària DIN A-3 donada la seua mínima extensió:
Estat modificat:
0-4.2 nucli de Beselga: zonificació. Nombre de plantes i alineacions i rasants (estat modificat).
Tramitació
La present modificació de les NNSS vigents a Estivella es tramita a l'empara del que disposen l'article 94 i concordants de la Llei Urbanística Valenciana (Llei 16/2005,de 30 de desembre).
Així mateix, de conformitat amb el que establix l'article 223.5 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, este projecte de correcció d'errors de les normes subsidiàries d'Estivella es tramitarà conforme al procediment previst per a l'aprovació de plans parcials, i es requerix, per tant, segons l'article 83.2.a de la LUV, l'exposició pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat.
Durant este termini, el projecte diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.
Òrgan competent per a la seua aprovació definitiva
Per tractar-se d'una correcció del Pla General, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb el que disposa l'article 223.5 de l'esmentat ROGTU, el dit acord ha d'adoptar-se per simple.
No obstant això, i per tractar-se d'una correcció d'errors, és de plena vigència el que disposa l'article 105.2 de la Llei 30/1992, de 26 denovembre, de Règim Jurídic de les Administracions Públiques i del Procediment Administratiu Comú: «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».
Documentació gràfica
Pren la paraula l'alcalde per a assenyalar que este també és un tema que està dictaminat favorablement per unanimitat en la comissió informativa, i s'assenyala si volen matisar-se altres postures i com que no és així, el Ple de la corporació, i per unanimitat dels assistents, acorda:
Primer. Aprovar provisionalment la correcció d'errors, sotmetre-la a informació pública per un termini d'un mes, per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositada durant el dit termini la documentació de la correcció d'errors, per a la seua consulta pública, en este Ajuntament.
Segon. Transcorregut el dit termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.»
Estivella, 1 de desembre de 2010.- L'alcalde president: Robert Renau.